Charlene Wittstock se SA ontwerper gesels met sarie.com | SARIE
Lynette self het my baie geїnspireer. Sy is so vol vreugde en lewe, so ek wou iets doen wat juis dit wys. Die mense moes die lig in haar raaksien, asook haar sagte, elegante en klassieke sy.
Wat het Charlene se rok vir die Durban-onthaal geїnspireer?
Dit was baie spesiale samewerking. Ek en sy het baie nou saamgewerk aan wat die rok moes simboliseer en wat sy met die uitrusting wou sê. Die rok het 'n sterk verbintenis met waar sy vandaan kom, en dit wat die grondslag van haar persoonlikheid vorm. Dan is daar ook haar liefde vir Afrika-kralewerk en haar waardigheid as prinses. Sy wou graag haar verantwoordelikheid uitbeeld. En sy wou hê die rok moet 'n storie vertel met die aspekte van 'n prinses se persoonlikheid en prioriteite.